alexandrainst/scandi-wiki huggingface dataset:
Wadi Rum

Wadi Rum (arabisk وادي رم) òg kalla Månedalen (arabisk وادي القمر) er ein dal som har skjert seg ut i sandstein og granitt sør i Jordan, 60 km aust for Akaba. Han er den største wadien i Jordan. Namnet Rum kjem truleg frå ei arameisk rot som tyder 'høg'.

Historie

Wadi Rum har vore busett av mange kulturar sidan førhistorisk tid, og mange av dei har etterlate seg spor i form av helleristingar og tempel, inkludert nabatearane.

I vesten er Wadi Rum mest kjend for tilknytinga til den britiske offiseren T.E. Lawrence, som kryssa området mange gonger under arabaropprøret i 1917–18. I 1980-åra vart ein av steinformasjonane i Wadi Rum kalla «Dei sju visdomssøylene» eller boka til Lawrence, som han skreiv etter boka, sjølv om 'Dei sju søylene' som vert omtalte i boka ikkje har noko med Rum å gjere.

Geografi
Området er sentrert kring dalen Wadi Rum. Det høgaste punktet i Jordan er Um Dami på 1840 moh., og ligg 30 km sør for landsbyen Wadi Rum. På ein klår dag er det mogeleg å sjå Raudehavet og grensa til Saudi-Arabia frå toppen. 

Jabal Rum (1734 moh.) er det nest høgaste punktet i Jordan og den høgaste toppen sentralt i Rum, og stig direkte opp frå Rumdalen ovanom Jebel um Ishrin, som er kring éin meter lågare. 

Det finst mange helleristingar på veggane i Khaz'ali-kløfta som syner menneske og antiloper, datert attende til thamudisk tid. Landsbyen Wadi Rum har nokre hundre beduinske innbyggjarar med geitehårstelt og betonghus, ein skule for gutar, ein for jenter, nokre få butikkar og hovudkvarteret til Ørkenpatruljen.

Turisme
Wadi Rum er heimstaden til Zalabia-beduinar, som arbeider med klatrarar og turgåarar, og har utvikla ein økoturisme i området, som no er hovudkjelda deira. Område er eit av dei viktigaste turistmåla i Jordan, med stadig fleire utlendingar, særleg fjellklatrarar og fjellturistar, men òg for kamel- eller hestesafari, eller folk som berre er på dagstur frå Akaba eller Petra.

Filmar
Fleire filmar er spelte inn dette området: 

Lawrence of Arabia - David Lean filma det meste av filmen sin frå 1962 i Wadi Rum.
 Red Planet - Wadi Rum vart nytta so overflata på Mars i denne filmen frå 2000.
 Passion in the Desert - 1998
  The Face - BBC-film om fjellklatring i Rum. 
  Transformers: Revenge of the Fallen  - representert for å vere i Egypt
  The Frankincense Trail  - scenar frå tog og frå lufta. 
  Prometheus  - scenar frå Alien-planeten
  Krrish 3  - songen 'Dil Tu Hi Bata'

Galleri

Kjelder
Denne artikkelen bygger på «Wadi Rum» frå ,  den 3. oktober 2015. 
 oppgav desse kjeldene:

Bakgrunnsstoff

Jordansk geografi
Rum
Naturreservat i Jordan
Verdsarv i Jordan
Wadi Zered

Wadi Zered er ein wadi vest i Jordan, òg kalla Wadi-Hasa. I oldtida var han grensa mellom Moab og Edom. Dalen er nemnt i i Toraen (Femte mosebok 2:13-14, Fjerde mosebok 21:12).

Wadien er stor og lang og endar ved Daudehavet i byen Safe (Al-Safi). Området er eit jordbruksområde der bøndene nyttar vatnet til å dyrke grønsaker som tomatar og melonar.

Kjelder
Denne artikkelen bygger på «Wadi Zered» frå ,  den 3. oktober 2015. 
 oppgav desse kjeldene:

Jordansk geografi
Zered
Henry Johannessen

Henry Oliver Johannessen () var ein norsk fotballspelar frå Glemmen som var aktiv i Fredrikstad FK i tida 1946 til 1960. Han «var en særegen spiller, en fotballbegavelse utenom det vanlige».

Johannessen var opphavleg medlem av Lisleby Fotballklubb, men melde våren 1946 overgang til FFK. I perioden 1948-60 skåra han 96 mål på 139 kampar, eit snitt på heile 0,7 mål pr kamp. Gjennom sine mange sesongar i Fredrikstad FK var han med å vinne to noregsmeisterskap og fem seriemeisterskap.

Frå sin landslagsdebut mot Luxembourg i 1946 til han spelte sin siste landskamp mot Finland i 1955 deltok han 14 kampar med det norske flagget på brystet. Han vert særleg hugsa for sin innsats i bortekampen mot Nederland i Rotterdam 6. juni 1951. Heimelaget tapte 2-3, etter to mål av Henry Johannessen og eitt av Odd Wang Sørensen. Johannessen gav Noreg leiinga 1-0 og skåra sigersmålet på stillinga 2-2 med eit knallhardt skot i vinkelen. Etter den landskampen «ble den velspillende innerwingen tilbudt 180 000 kroner for å gå over til den italienske klubben Fiorentina, men han sa nei takk».». Året etter deltok han i Sommar-OL 1952 i Helsinki. I alt skåra han sju landslagsmål.

Merittar
Seriemeister: 1949, 1951, 1952, 1954, 1957 med Fredrikstad
Noregsmeister: 1950 og 1957 med Fredrikstad

Notar

Norske fotballspelarar
Norske landslagsspelarar i fotball
Norske deltakarar under sommar-OL 1952
Fotballspelarar under sommar-OL 1952
Lisleby-spelarar
Fredrikstad-spelarar
Folk frå Fredrikstad
Willy Olsen

Willy Olsen () var ein norsk fotballspelar på Fredrikstad FK i tida 1946-60, kjend under kallenamnet «Vinga».

Etter å ha vore medlem i Gresvik Idrettsforening melde Olsen overgang til Fredrikstad i 1946 og  spelte på FFK i femten år. På sine 151 seriekampar skåra venstrevengen 91 mål og vann seks  seriemeisterskap og to cupmeisterskap. I perioden 1945-56 spelte Olsen ti landskampar og skåra ein gong.

Olsen «likte å være på offensiven og ga ikke opp så lenge det overhode fantes en mulighet til å gjøre noe ut av en ball. Tekniker var han også, og når han fikk spillet til å gli, var det en fornøyelse å se hvordan han botrert seg på gressmatten». Han og Henry Johannessen spelte i lag på FFK i nær 15 sesongar.

Merittar
Seriemeister: 1949, 1951, 1952, 1954, 1957 og 1960 med Fredrikstad
Noregsmeister: 1950 og 1957 med Fredrikstad

Notar

Norske fotballspelarar
Norske landslagsspelarar i fotball
Fredrikstad-spelarar
Folk frå Fredrikstad
Stjørdals-Blink

Idrettslaget Stjørdals-Blink er eit idrettslag heimehøyrande på Stjørdalshalsen i Stjørdal kommune i Nord-Trøndelag. Idrettslaget vart stifta i 1956, då Stjørdal Idrettslag og Idrettslaget Blink slo seg saman i eitt lag. 

Stjørdals-Blink har avdelingar for fotball, friidrett, handball, orientering, skeiseløp, skiidrett, sykling, symjing, turn og volleyball. Sidan 2012 er Blinkbanen Stjørdals-Blink sitt fotballstadion, fram til dess spelte laget på Øverlands Minde, oppkalla etter ordførar og stortingsmann Bernhard Øverland.

Idrettslaget spelar i raude trøyer og svarte bukser.

Soge
Fotballjuniorane til Stjørdals-Blink spelte seg fram til NM-finale i både 1976 og 1977, men tapte begge gongane, mot høvesvis Fredrikstad FK og Mjøndalen IF.

Frode Rønning og Bjørg Eva Jensen vart norske meistrar då Sprint-NM på skøyter 1982 vart arrangert på Øverlands Minde.

Spelarstall 
Per 21. juli 2020

Kjelder
Denne artikkelen bygger på «Idrettslaget Stjørdals-Blink» frå ,  den 4. oktober 2015.  
 

Norske idrettslag 
Stjørdal kommune
Freidig

Sportsklubben Freidig er eit idrettslag i Trondheim, stifta 13. oktober 1903, med i kring 2 000 medlemer. Laget har avdelingar for fotball, friidrett, handball, innebandy, orientering og skiidrett. Det driv Vassfjellet skisenter i Klæbu.

Idrettar

Fotball
Freidig vart seriemeister i fotball 1948, etter å ha vorte distriktsmeister i avdeling H og vunne seriefinalen 2-1 over Sparta frå Sarpsborg. Vinnarlaget bestod av (alfabetisk): Gunnar Dahlen, Peder Engdahl, Johnny Gran, Rolf Grønning, Bjørn Helgesen, Sven Langlete, Tor Moxness, Ørnulf Raaen, Per Stokstad, Jan Sørdahl og Erling Winnan.

Handball
Freidig sitt kvinnelag i handball vann seriemeisterskapen i 1971 og på ny i 1985.

Freidig-profilar
Gunnar Dahlen, fotball
Arnfinn Bergmann, skihopping 
Odd Bergh, friidrett 
Magnar Solberg, skiskyting
Katharina Mo Berge, langrenn og orientering
Sissel Bucholdt, handball
Ingrid Kristiansen, langrenn og friidrett
Hanne Sandstad, orientering

Kjelder
Denne artikkelen bygger på «Sportsklubben Freidig» frå ,  den 4. oktober 2015.

Bakgrunnsstoff

Idrettslag i Trondheim
Skipingar i 1903
Kristiansund Fotballklubb

Kristiansund Fotballklubb er ein norsk fotballklubb i Kristiansund, som spelar i Eliteserien. Han vart stifta 7. juni 1912. KFK, kjend som «Kåan», spelar heimekampane på Gressbanen, eit stadion innvigd i 1950. Laget spelar i raude skjorter og strømper og blå bukser.

KFK tok seg til semifinalen i Norgesserien i 1938, der Fredrikstad FK, det komande meisterlaget, vann 3-2. I sesongen 1950/51 spelte KFK i Hovedserien, men vart med fire poeng desidert sist i avdeling B.

Magnar Isaksen og Anders Giske spelte i si tid på KFK.

Kjelder
Denne artikkelen bygger på «Kristiansund Fotballklubb» frå ,  den 4. oktober 2015.  
 

Fotballag i Kristiansund
Abarim

Abarim (hebraisk  הָרֵי הָעֲבָרִים, Har Ha-'Avarim, Harei Ha-'Avarim) er ei fjellkjede i Jordan, aust og søraust for Daudehavet, som strekkjer seg frå Nebo — det høgaste punktet — i nord og til Den arabiske ørkenen i sør. 

Fjellkjeda er nemnt fleire gonger i Bibelen. Den nordlege delen vart kalla Fasga (eller Pisgah), og den høgaste toppen var Nebo (Fjerde mosebok 23:14; 27:12; 21:20; 32:47; Femte mosebok 3:27; 34:1; 32:49). Området tilhøyrte Moab og frå toppen kunne Moses sjå Det lova landet (Femte mosebok 3:27; 32:49), og det var her han døydde (34:1,5). Balaam velsigna Israel for andre gongen på toppen av fjellet (Fjerde mosebok 23:14); og her gøymde Jeremias arka (II makkabearane 2:4-5).

Kjelder
Denne artikkelen bygger på «Abarim» frå ,  den 4. oktober 2015. 
 oppgav desse kjeldene:

Fjell i Bibelen
Fjell i Jordan
Amman citadell

Amman citadell er ein nasjonal, historisk stad i sentrum av Amman i Jordan. På arabisk vert staden kalla Jabal al-Qal'a, (جبل القلعة) og han er ein L-forma ås med ein av sju jabal-ar som Amman opphavleg bestod av. Ein har funne spor etter busetnad sidan yngre steinalder og han er ein av dei eldste, kontinuerleg busette stadane. 

Amman citadell ber preg av dei mange sivilisasjonane som har hatt kontroll over området og busetnaden i område strekkjer seg over 7 000 år.  Amman citadell er ein del av Jordan arkeologiske museum.

Kjelder
Denne artikkelen bygger på «Amman Citadel» frå ,  den 4. oktober 2015. 
 oppgav desse kjeldene:

Byggverk i Amman
Fjell i Jordan
Arkeologiske funn i Jordan
Jebel Baggir

Jebel Baggir er eit fjell som ligg nordaust for Akababukta i Jordan. I boka si Sinai in Arabia and of Median meinte Charles Beke at fjellet kan ha vore Sinaifjellet i Bibelen. Beke meinte òg at det nærliggande Jebel Ertowa er Horebfjellet. Begge ligg nær Wady Yutm.

Kjelder
Denne artikkelen bygger på «Jebel Baggir» frå ,  den 4. oktober 2015. 
 oppgav desse kjeldene:

Fjell i Jordan
Jebel al-Madhbah

Jebel al-Madhbah (arabisk جبل المذبح) er eit fjell ved Petra, i dagens Jordan, som mange forskarar meiner kan ha vore Sinaifjellet i Bibelen, først ved Ditlef Nielsen i 1927. Toppen av fjellet er hogd bort, så spor etter eventuelt tidlegare byggverk på toppen er gått tapt. 

Namnet Jebel al-Madbah tyder altarfjellet, og er godt bevart, sidan toppen av fjellet er dekt i seremonielle strukturar hogde ut i fjellet.
 
Fjellet er over 1000 meter høgt, men ei steintrapp går frå toppen til dalen nedanfor, der Petra ligg i det som i dag vert kalla Wadi Musa, som tyder Mosesdalen. Ved inngangen til Siq-en ligg Ain Musa, som tyder Moseskjelda. På 1200-talet skreiv den arabiske historikaren Numairi at Ain MUsa var Meribah, staden der Moses slo staven sin og vatnet strøymde ut av bakken.

Kjelder
Denne artikkelen bygger på «Jebel al-Madhbah» frå ,  den 4. oktober 2015. 
 oppgav desse kjeldene:

Fjell i Jordan
Heilage fjell
Arkeologiske funn i Jordan
Edom
Petra
Jabal Umm ad Dami

Jabal Umm ad Dami er det høgaste fjellet i Jordan med ei høgd på 1 854 meter over havet.. Det ligg nær til grensa til Saudi-Arabia i Akaba guvernement.

Kjelder

Denne artikkelen bygger på «Jabal Umm ad Dami» frå ,  den 4. oktober 2015. 
 oppgav desse kjeldene:

Umm Ad Dami
Jabal Ram

Jabal Ram er eit fjell i Jordan. Høgda er målt til 1734 meter over havet. Ein trudde ein gong at fjellet var det høgaste i Jordan, men dette er Jabal Umm al Dami på 1854 meter over havet.

Kjelder
Denne artikkelen bygger på «Jabal Ram» frå ,  den 4. oktober 2015. 
 oppgav desse kjeldene:

Ram
Undernasjonale område i Jordan

Dei undernasjonale områda i Jordan er: 

 Guvernement i Jordan (muhafazah) - øvste forvaltingsnivå
 Nahiaer i Jordan (nahiyah) - andre forvaltingsnivå
 Kommunar (amanah), t.d. Stor-Amman kommune

Kjelder
Denne artikkelen bygger på «Subdivisions of Jordan» frå ,  den 4. oktober 2015. 
 

Undernasjonale område i Jordan
Guvernement i Jordan

Jordan er delt inn i 12 guvernement (muhafazah) etter det administrative inndelingssystemet til Innariksdepartementet. 
I 1994 vart det oppretta fire guvernement: Jerash, Ajloun, Madaba og Akaba. Dei to førstnemnde vart skild ut frå Irbid guvernement, Madaba guvernement vart skild ut frå Amman guvernement, medan Akaba vart skild ut frå Ma'an guvernement.

Geografi
Geografisk ligg guvernement i Jordan i ein av tre regionar: Nord, sentralt, eller sør. Desse tre geografiske regionane er ikkje fordelt etter areal eller folketal, men heller geografisk samanheng og avstand mellom folkesentra. Den sørlege regionen er skild frå den sentrale regionen av fjell i Moab i Karak guvernement. Folkesentera i dei sentrale og nordlege regionane er geografisk skilde av fjella i Jerash guvernement. Samfunnsmessig dannar byane Amman, Salt, Zarqa og Madaba eit stort storbyområde, påverka av Amman. Byane Jerash, Ajloun og Mafraq er i stor grad påverka av Irbid.

Sjå òg
 Nahiaer i Jordan
 Byar i Jordan

Kjelder

Denne artikkelen bygger på «Governorates of Jordan» frå ,  den 4. oktober 2015. 
 oppgav desse kjeldene:

 

 
Undernasjonale område i Jordan
Jordan
Nahiaer i Jordan

Ein nahia (arabisk ناحية, plural nawahi) er ei administrativ inndeling i Jordan. Dei 12 guvernementa i landet er delt inn i 52 nawahi. Desse er lista opp under, etter guvernement:

Ajlun guvernement
Ajlun Nahia
Kofranjah Nahia

Amman guvernement

Amman
Al-Jiza
Al-Mwwqqar
Na'oor
Sahab
Um al-Basatin
Wadi al-Sayr

Akaba guvernement

Al-Akaba
Al-Quwayra
Wadi arabarara

Balqa guvernement

Al-Balqa
Ardhah
As-Salt
Dair Alla
Shuna al-Janibiyya

Irbid guvernement

Al-Aghwar Shamaliyyeh
Ar Ramtha
Bani Knana
Hariema
Irbid
Kora
Mazar Shamaliyyeh
Tayybeh
Wastiyyeh

Jerash guvernement

Jerash Nahia

Karak guvernement

Ayy
Faqqu
Al-Karak
Al-Mazar al-Janubiyya
Al-Mazra'a
Al-Qasr
Al-Safi

Ma'an guvernement

Al-Husanyniyya
Ash-Shibek
Ayi
Ma'an
Wadi Musa

Madaba guvernement

Dhiban
Madaba

Mafraq guvernement

Al-Mafraq
Ar-Ruwayshid
Bal'ama
Sabha
Sama as-Sarhan

Tafilah guvernement

Al-Hasa
Al-Tafila
Birsayra

Zarqa guvernement

Al-Azraq
Az-Zarqa
Birin

Sjå òg
 guvernement i Jordan

Kjelder
Denne artikkelen bygger på «Nahias of Jordan» frå ,  den 4. oktober 2015. 
 

Undernasjonale område i Jordan
Jordan
Fate

Fate er ein action-rollespel 2005 til PC utgjeve av WildTangent. Handlinga går føre seg i byen Grove, der spelaren lagar ein karakter som får oppdrag og må slåst mot farlege vesen.

Spelet har tre oppfylgjarar, Fate: Undiscovered Realms, Fate: The Traitor Soul og Fate: The Cursed King, som kom ut i 2008, 2009 og 2011. Fate er rangert E10 + (for alle 10 år og oppover) for mild vald. Fate blei òg utgjeve på Steam den 12. desember 2013.

Fate fekk generelt positive tilbakemeldingar.  GameSpot synest det var «gøy og avhengingheitskapande»,  og eit spel av «høg kvalitet».

Oppsett
Fate er eit fantasy action rollespel tett modellert etter det opphavlege Diablo-spelet. Denne typen spel er òg kjend som «dungeon crawler», der spelaren sin karakter må gjennom eit stadig vanskelegare nivå av eit fangehol og slåst monster, fullføra oppdrag, samla verdifulle gjenstandar og gull, og forbetra eigenskapane og ferdigheitene til karakteren sin. Fangehola i Fate har tilfeldig laga oppbygging, skattar og monster for kvart nivå.

Spelaren kan velje mellom å ha ein hund eller katt som kan kjempa på spelaren sitt lag, bæra gjenstandar og meir. Når spelaren har fått nok erfarings-poeng, kjem karakteren opp i nivå og får fem eigenskaps-poeng i tillegg til to ferdigheits-poeng.

Dersom spelaren døyr, kjem mannen med ljåen og gjer spelaren tre moglegheiter. Karakteren kan anten kome til live att der dei døydde med erfarings-poeng eller berømt-poeng som betaling, bli transportert til eit nivå i nærleiken for gull som betaling, eller bli transportert tre nivå opp for alt gullet spelaren har.

Handling
Spelet startar i byen Grove. I utkanten av byen er dei gamle fangehol der mange eventyrarar prøver lykka si. Spelaren tek rolla som ein av desse eventyrarane, blir tildelt eit tilfeldig laga oppdrag i byrjinga av spelet som vil ta dei til det omtrent 45-50. etasjen i fangeholet. Undervegs blir tilfeldig laga tilleggs oppdrag gjort tilgjengeleg for spelaren av folket i Grove. Til slutt fullfører spelar det primære oppdraget ved å overvinna boss-monsteret.

Tilbakemelding
Fate vart positivt motteke av kritikarar og fekk ein gjennomsnittleg score på 86,13% på Gamerankings og ein score på 84% på Metacritic.

Greg Kasavin i Gamespot kalla spelet «eit spel av høg kvalitet som leverar godt med eit konsept som ikkje er ambisiøst, men er kjend for å vera morosamt og avhengigheitsskapane». William Abner i GameSpy gav ros til spelet for å ha sjarm, grafikken-stilen til spelet, kjæledyr-animasjonane og ha ei «elegant utforming».

Kjelder
Denne artikkelen bygger på «Fate (video game)» frå , den 6. oktober 2015.

Dataspel frå 2005
Windows-spel
Action-rollespel
Irbid guvernement

Irbid eller Irbed (arabisk skrift إربد) er eit guvernement i Jordan. Det ligg nord for Amman, hovudstaden i Jordan. Det administrative senteret i Irbid er byen Irbid. Guvernementet er det nest største i folketal i Jordan etter Amman guvernement, og det tettast folkesette i landet.

Historie

Irbid har vore kontrollert av greske, romerske og islamske sivilisasjonar som har etterlate seg historiske og arkeologiske stader. Romerske og greske byar som Arabella (Irbid), Capitolias (Beit–Ras), Dion (Al Hisn), Gadara (Umm Qais), Pella (Tabeqt Fahel) og Abello (Qwailbeh) vart grunnlagde her. Dei var medlemmar av Dekapolis: eit forbund som bestod av ti romerske byar i området. Ghassanidane hadde oppretta landet sitt nord i Jordan, og dekte Irbid, Golan og Horan. Det vart skidlra som eit av dei vakraste, syriske landa. Kristendomen spreidde seg her på 100- og 200-talet evt. 

Edom- og Ammon-sivilsasjonen heldt til i dette området. Området vart erobra av islamske arabarar i 634 evt. 

Under mamelukkane spelte Irbid ei viktig rolle som stoppestad for pilegrimar frå Tyrkia, nord i Irak og sør i Russland. Det vart eit viktig transportknutepunkt og ein inngang til Egypt, Hijaz og Palestina, særleg i tida då Irbid var knytt til Damaskus.

Geografi
Irbid guvernement ligg i heilt nordvest i Jordan i Yarmoukvassdraget og Jordandalen.  Det meste av guvernementet er ein del av Hawran-sletta, som dekkjer nordlege Jordan, og sørvestlege Syria. 
Guvernementet grensar til Syria (Golanhøgdene) i nord, Jordanelva i west, Mafraq guvernement i aust og Jerash, Ajloun og Balqa guvernement i sør.

Demografi 
Folketeljinga i 2004 synte at Irbid guvernement hadde eit folketal på 928 292. Estimata for 2009 var like over éin million innbyggjarar.

Administrativ inndeling

Irbid guvernement er kalla opp etter hovudstaden og den største byen. Han er delt inn  ni departement kalla alweya, som er fleirtalsforma av liwaa. Mange av desse departementa ligg tett inntil storbyområdet kring Irbid.

Kjelder
Denne artikkelen bygger på «Irbid Governorate» frå ,  den 4. oktober 2015. 
 

 
Guvernement i Jordan
GameSpot

GameSpot er ein dataspelnettstad med nyhende, kritikk, nedlastningar og anna informasjon om dataspel. Nettstaden blei starta den 1. mai 1996 av Pete Deemer, Vince Broady og Jon Epstein. Den blei kjøpt opp av ZDNet, eit selskap som seinare blei kjøpt opp av CNET Networks, den noverande eigaren av GameSpot.

I tillegg til innhaldet, som blir produsert av GameSpot, lèt nettstaden også brukarane skriva sine eigne spelmeldingar, bloggar og skriva på forumet.

GameSpot skriv om spel frå  Nintendo (Wii U og Nintendo 3DS), Microsoft (Xbox 360, Xbox One og PC-spel) og Sony (PlayStation 3 og PlayStation 4). Nettstaden byrja å skriva kritikkar for  iPhone, Android og andre mobilspel i september 2009. I tillegg har GameSpot tidlegare dekka spelkonsollar som Nintendo 64, Nintendo GameCube, Game Boy Color,Game Boy Advance, Xbox, PlayStation, PlayStation 2, Sega Saturn, Dreamcast, Neo Geo Pocket Color og N-Gage.

Anmeldelsar og rangeringssystem

«Game of the Year»
GameSpot plar å kåra eit spel til «Game of the Year» kvart år. Dette er spela som fram til no har fått prisen:
1996: Diablo (PC) 
1997: Total Annihilation (PC) 
1998: The Legend of Zelda: Ocarina of Time (Nintendo 64) og Grim Fandango (PC) 
1999: Soulcalibur (Dreamcast) og EverQuest (PC) 
2000: Chrono Cross (PlayStation) og The Sims (PC) 
2001: Grand Theft Auto III (PlayStation 2) og Serious Sam: The First Encounter (PC) 
2002: Metroid Prime (GameCube) 
2003: The Legend of Zelda: The Wind Waker (GameCube) 
2004: World of Warcraft (PC) 
2005: Resident Evil 4 (GameCube) 
2006: Gears of War (Xbox 360) 
2007: Super Mario Galaxy (Wii) 
2008: Metal Gear Solid 4: Guns of the Patriots (PlayStation 3) 
2009: Demon's Souls (PlayStation 3) 
2010: Red Dead Redemption (Xbox 360, PlayStation 3)  
2011: The Elder Scrolls V: Skyrim (PC, Xbox 360, PlayStation 3)  
2012: Journey (PlayStation 3) 
2013: The Legend of Zelda: A Link Between Worlds (Nintendo 3DS) 
2014: Middle-Earth: Shadow of Mordor (PC, Xbox One, PlayStation 4)

«Worst Game of the Year»
Fram til 2011 pleide GameSpot å kåra årets verste spel. 
1996: Catfight (PC)
1997: Conquest Earth (PC)
1998: Spawn: The Eternal (PlayStation) og Trespasser (PC)
1999: Superman (N64) og SkyDive! (PC)
2000: Spirit of Speed 1937 (Dreamcast) og Blaze & Blade (PC)
2001: Kabuki Warriors (Xbox) og Survivor (2001 video game) (PC)
2002: Jeremy McGrath Supercross World (GameCube), Gravity Games Bike: Street Vert Dirt (PS2, Xbox), Mortal Kombat Advance (Game Boy Advance) og Demonworld: Dark Armies (PC)
2003: Gods and Generals (PC)
2004: Big Rigs: Over the Road Racing (PC)
2005: Land of the Dead: Road to Fiddler's Green (Xbox, PC)
2006: Bomberman: Act Zero (Xbox 360)
2007: Hour of Victory (Xbox 360)
2008: M&M's Kart Racing (Wii, DS)
2009: Stalin vs. Martians (PC)
2010: Fighters Uncaged (Xbox 360)

Kjelder

Denne artikkelen bygger på «GameSpot» frå ,  den 4. oktober 2015.  

Dataspelnettstader
Skipingar i 1996
GameSpy

GameSpy var ein divisjon av IGN Entertainment, som opererte eit nettverk av dataspelnettstader. Nettstaden blei oppretta i 1996 og nedlagt den 21. februar 2013.

Kjelder
Denne artikkelen bygger på «GameSpy» frå , og «GameSpy» frå  den 4. oktober 2015.  
 

Dataspelnettstader
Skipingar i 1996
Nedleggingar i 2013
The Elder Scrolls: The Infernal City

The Infernal City er ei fantasybok av Greg Keyes, utgjeven av forlaget Del Rey den 24. november 2009. Det er den fyrste av to bøker basert på The Elder Scrolls-dataspelserien.

Boka handlar om Annaïg, ei ung jente, og ein flygande by som heiter Umbriel. 40 år etter Oblivion Crisis dukkar denne ukjende massen opp ved kysten av Black Marsh under ein kraftig storm. Annaïg blir kjend med Glim, ein argonian, som fylgjer henne på ferda.

Kjelder
Denne artikkelen bygger på «The Elder Scrolls: The Infernal City» frå ,  den 4. oktober 2015.  
 

The Elder Scrolls-bøker
Fantasy-litteratur
Bøker frå 2009
Bøker basert på dataspel
Ajloun guvernement

Ajlun guvernement, òg skrive Ajloun guvernement (arabisk محافظة عجلون), er eit guvernement i Jordan som ligg nord for den jordanske hovudstaden Amman. Ajlun guvernement har den fjerde høgaste folketettleiken i Jordan (etter Irbid, Jerash og Balqa guvernement) med 350,1 innbyggjarar/km² (2012-estimat). Det grensar til Jerash guvernement i sør og aust, og Irbid guvernement i nord og vest.

Administrativ inndeling
 Ajlun nahiya: omfattar 50 byar og landsbyar, med administrativt senter i Ajloun.
 Kofranjah nahiya: omfattar 19 byar og landsbyar, med administrativt senter i Kofranjah.

Klima
Ajloun ligg i høgt terreng og er ein av dei kjøligaste byane i Jordan, med ein normal maks.temperatur i januar på 8,2 grader C og ein min.temperatur på 2,8 grader C. Det er vanleg med snø om vinteren.

Galleri

Kjelder
Denne artikkelen bygger på «Ajloun Governorate» frå ,  den 4. oktober 2015. 
 

guvernement i Jordan
Ajloun guvernement